ทำความเข้าใจว่าถึงสารอาหารที่แมวต้องการ
สารอาหารที่แมวต้องการนั้นแตกต่างกับมนุษย์อย่างมาก ดังนั้นจึงต้องเอาใจใส่และวางแผนเกี่ยวกับอาหารของแมว แมวต้องการอาหารที่มีโปรตีนและไขมันสูง ในความเป็นจริงแล้วแมวต้องการโปรตีนมากกว่าสุนัขถึงสองเท่า แมวต้องการเนื้อสัตว์ ไขมัน เครื่องใน และกระดูก ถึง 85 เปอร์เซนต์และต้องการผัก สมุนไพร และไฟเบอร์หยาบๆ เพียงแค่ 15 เปอร์เซนต์เท่านั้นในการกินอาหาร อาหารที่ดีต่อสุขภาพของแมวนั้นมีดังต่อไปนี้ น้ำสะอาด (มีตั้งไว้ตลอดเวลาและแมวสามารถเข้าถึงได้ง่าย) โปรตีน (แมวส่วนใหญ่จะไม่กินอาหารที่มีโปรตีนน้อยกว่า 20 เปอร์เซนต์) ไขมัน (แมวต้องการไขมันเพื่อเป็นพลังงาน เพื่อกรดไขมันที่จำเป็น เพื่อสำหรับวิตามินที่ละลายในไขมัน และเพื่อเป็นรสชาติ) วิตามินเอ (แมวต้องการวิตามินชนิดนี้ในปริมาณมาก มันจะอยู่ในตับ ไข่ และนม แต่อาหารเหล่านี้ควรให้แมวทานด้วยความระมัดระวัง) วิตามินบี (แมวต้องการวิตามินบีและจะกินบริเวอร์ยีสต์ทันทีถ้ามีสัญญาณถึงการขาดวิตามินบี เช่น รู้สึกไม่อยากอาหารเป็นเวลา 2-3 วันหรือเป็นไข้) วิตามินอี (วิตามินอีนั้นจำเป็นต่อการแตกตัวของไขมันที่ไม่อิ่มตัวในอาหารแมว) และแคลเซียม (นี่เป็นส่วนสำคัญในการสร้างและรักษาสุขภาพกระดูกของแมว) ทอรีน (Taurine) เป็นกรดอะมิโนที่จำเป็นต่อแมว ปกติแล้วจะอยู่ในอาหารแมวที่ขายทั่วไป (ทั้งอาหารเปียกและแห้ง) จะมีปริมาณทอรีนที่เหมาะสม แต่หากคุณให้แมวกินอาหารแมวทำเองหรืออาหารมังสวิรัติ แมวของคุณอาจจะมีความเสี่ยงที่จะขาดทอรีน การขาดทอรีนในแมวนั้นจะทำให้แมวจอประสาทตาเสื่อมและจะเป็นสาเหตุให้แมวตาบอดถาวร รวมถึงหัวใจล้มเหลว นี่จึงเป็นเหตุผลว่าการเพิ่มทอรีนไปในอาหารของแมวจึงสำคัญ ตัวอย่างเช่น แมวในแต่ละช่วงวัยก็ต้องการตารางการให้อาหารที่แตกต่างกันหรือประเภทอาหารที่ต่างกัน ขณะที่แมวส่วนใหญ่สามารถควบคุมการกินอาหารของมันได้เอง แต่ก็มีในบางกรณีที่คุณจะต้องเป็นผู้ควบคุม  ลูกแมวจะต้องกินอาหาร 3-4 ครั้งต่อวันตั้งแต่อายุ 6 อาทิตย์ไปจนถึง 3 เดือน ในช่วงที่ลูกแมวอายุ 6 เดือน ก็สามารถลดการให้อาหารลงได้เหลือแค่ 2 ครั้งต่อวัน แมวผู้ใหญ่ควรปล่อยให้มันกินอาหารในเวลาที่มันอยากกิน มันอาจจะทยอยกินอาหารตลอดวัน แต่ถ้านั่นเป็นเรื่องที่คุณไม่สามารถทำได้ ก็ควรให้อาหารอย่างน้อยหลายๆ ครั้งต่อวัน ถ้าคุณมีแมวหลายตัวที่กินอาหารแตกต่างกัน คุณอาจจะต้องลองคิดถึงระบบการให้อาหารที่ไม่ทำให้มันไปกินอาหารของตัวอื่น แมวนั้นไม่สามารถเติบโตหรืออยู่รอดหากกินอาหารมังสวิรัติ แม้จะมีการถกเถียงกันในเรื่องนี้ แต่ความต้องการตามธรรมชาติของแมวและความเป็นอยู่ของแมวควรเป็นเรื่องที่มาก่อน แม้ว่าจะมีอาหารเสริมบางชนิดที่ผู้ที่ทานมังสวิรัติให้แมวกินด้วย เช่น ทอรีน และมีข้อแนะนำมากมายสำหรับอาหารแมวแบบมังสวิรัติ แต่อาหารแมวแบบมังสวิรัตินั้นอาจจะส่งผลให้แมวตาบอดและหัวใจล้มเหลว อาหารประเภทนี้ที่เป็นความพยายามอย่างมากของเจ้าของแมวอาจจะมีความเสี่ยงทำให้แมวอายุสั้นและเป็นโรคต่างๆ โดยเฉพาะอย่างยิ่งถ้ามีคาร์โบไฮเดรตที่ไม่ดีต่อสุขภาพในปริมาณมากในอาหาร การให้อาหารแมวที่ทำเองทั้งหมดโดยไม่มีอาหารแมวสำเร็จรูปนั้น คุณจำเป็นต้องทำอาหารที่มีสารอาหารอย่างสมดุลและทำอย่างระมัดระวังเพื่อให้แน่ใจว่าแมวนั้นได้รับทุกอย่างที่จำเป็นต่อร่างกายของมัน วิธีนี้ไม่แนะนำหากคุณไม่ศึกษาข้อมูลให้ถี่ถ้วนเสียก่อนว่าแมวต้องการอะไรและไม่ปรึกษาเรื่องนี้กับสัตวแพทย์ หากคุณไม่ได้สังเกตในเรื่องนี้ มันอาจจะเป็นเรื่องที่น่าหดหู่ที่จะพยายามเปลี่ยนแปลงการกินอาหารของแมว อย่ารู้สึกประหลาดใจอาหารแมวของคุณจะถูกเจ้าแมวปฏิเสธ ! ให้พยายามต่อไปจนกว่าอาหารของคุณจะกระตุ้นความอยากรู้อยากเห็นของแมวได้ ให้ยกอาหารปกติของแมวออกไปในช่วงที่ทดลองให้อาหารใหม่ นี่ก็เป็นส่วนสำคัญในการกระตุ้นให้มันลองกินอาหารใหม่บ้าง  ค่อยๆ เพิ่มอาหารแมวทำเองไปในอาหารปกติของแมว นี่จะทำให้แมวคุ้นเคยกับเนื้อสัมผัสและกลิ่นใหม่ๆ ของอาหารที่คุณทำเอง อย่าตั้งอาหารที่แมวไม่กินทิ้งไว้ ถ้าแมวของคุณไม่ได้กินอาหารที่คุณทำภายใน 1 ชั่วโมง ให้ทิ้งมันไปและลองใหม่ครั้งหน้า ระลึกไว้ว่าแค่คุณทานมันได้ไม่ได้หมายความว่าแมวจะกินได้เหมือนคุณ อาหารที่ไม่ควรให้แมวกินได้แก่ หัวหอม กระเทียม ไชว์ส ( Chives) องุ่น ลูกเกด ช็อกโกแลต (รวมถึงช็อกโกแลตขาว) น้ำตาล แป้งโดที่ยังไม่สุก และเครื่องเทศที่อยู่ในตู้อาหาร เช่น จันทร์เทศ ผงฟู  ส่วนผสมอื่นๆ ที่ควรหลีกเลี่ยงนั้นได้แก่ แอลกอฮอล์ (มันจะส่งผลต่อแมวเหมือนที่มีต่อมนุษย์แต่เร็วกว่า แค่วิสกี้ 2 ช้อนชาก็สามารถทำให้แมวน้ำหนักประมาณ 2 กิโลกรัมอยู่ในอาการโคม่าได้) อาหารสุนัข (ทั้งแบบเปียกและแห้ง โดยอาหารสุนัขนั้นมีสารอาหารที่แตกต่างจากของแมวอย่างสิ้นเชิง) ลูกกวาดและหมากฝรั่ง (หากมีสารให้ความหวานเช่น ไซลิทอล มันจะทำให้ตับแมวล้มเหลว) กาแฟ ชา และผลิตภัณฑ์อื่นๆ ที่เพิ่มคาเฟอีน เช่น  ยาแก้หวัด เครื่องดื่มชูกำลัง และยาแก้ปวด (ยาแก้ปวดในปริมาณมากสามารถทำให้แมวตายได้และไม่มียาถอนพิษ) และยาของมนุษย์ทุกประเภท (อะเซตามิโนเฟนและไอบูโพรเฟนนั้นเป็นอันตรายกับแมวในระดับถึงตาย) แมวนั้นต้องกินอาหารให้ครบถ้วน แต่นั่นไม่ได้หมายความว่าพวกมันต้องการสารอาหารทั้งหมดในปริมาณมากๆ   จำกัดปริมาณของไขมันและกระดูก ไม่ควรให้แมวหรือแมวอ้วนกินกระดูกเพราะมันจะทำให้เป็นโรคตับอ่อนอักเสบในแมว  ใช้แค่บางส่วนของไข่ดิบ ไข่แดงดิบนั้นแมวสามารถย่อยได้แต่ไข่ขาวนั้นไม่ได้ ให้ใช้ไข่ทั้งฟองทำอาหารหากต้องใช้ไข่ขาว คุณควรระลึกถึงปัญหาแบคทีเรียที่อยู่ในไข่ ลองพิจารณาการนำไข่ทั้งฟองมาทำอาหารในแต่ละครั้ง แม้ว่าแมวจะมีความเสี่ยงติดเชื้อซาลโมเนลลา (Salmonella) น้อยกว่ามนุษย์ (เชื่อกันว่าแมวที่ไม่มีครรภ์นั้นมีโอกาสติดมากกว่า) แต่ปัญหาก็คือแมวสามารถเป็นพาหะของโรค ซึ่งนั่นหมายความว่าแมวสามารถส่งผ่านเชื้อโรคมาสู่มนุษย์ได้  เนื้อดิบนั้นควรแช่แข็งก่อนที่จะให้แมวกินหากคุณไม่แน่ใจจริงๆ ว่ามันเป็นเนื้อที่มาจากแหล่งที่ดี ให้แมวกินตับไม่ควรเกิน 2 ครั้งต่ออาทิตย์ การให้ทูน่านั้นจะทำให้แมวเสพติดหากให้มากเกินไปและจะส่งผลให้แมวขาดสารไทอะมีน (Thiamine) ปกติแล้วการให้ปลาชนิดใดชนิดหนึ่งมากเกินไปจะทำให้แมวขาดสารอาหารเช่นกัน นมและผลิตภัณฑ์นมสามารถทำให้แมวปวดท้องได้ และรวมถึงอาการอาหารไม่ย่อยและอาการคัน ให้พูดคุยกับสัตวแพทย์ถ้าคุณให้แมวกินนมอยู่ ไม่ใช่สัตวแพทย์และเจ้าของแมวทุกคนจะเชื่อว่านมนั้นไม่เหมาะสมที่จะให้แมวกิน หากคุณไม่แน่ใจว่าคุณสามารถทำอาหารแมวโดยคงให้มีสารอาหารอย่างสมดุล การทำอาหารให้แมวกินทุกมื้อนั้นอาจจะส่งผลให้แมวขาดสารอาหารและเป็นอันตรายต่อแมวได้ สัตวแพทย์หลายท่านไม่แนะนำให้ใช้อาหารที่ทำเองเพียงเพราะว่าเจ้าของแมวที่ยุ่งอาจจะทำผิดไปจากสูตรอาหารเนื่องจากเวลาที่เร่งรีบ นอกจากนี้ สัตวแพทย์อาจจะกังวลเกี่ยวกับการขาดความรู้ในเรื่องสารอาหารที่แมวต้องการ การขาดความสนใจที่เพียงพอในการทำอาหารเนื่องจากเหตุการณ์ในชีวิตประจำวันของมนุษย์เอง  ถ้าคุณอยากที่จะทำอาหารให้แมวกินทั้งหมด มันก็เป็นเรื่องเป็นไปได้ แต่มันต้องใช้ข้อมูลและการศึกษา (ที่บ่อยครั้งแล้วขัดแย้งกัน) และการประเมินวัตถุดิบต่างๆ ที่มีในพื้นที่ของคุณ พิจารณาการใช้ชีวิตของคุณ. หากคุณเดินทางบ่อยและให้คนอื่นให้อาหารแมวแทน คุณจะมั่นใจได้อย่างไรว่าอาหารแมวที่ทำเองนั้นจะเพียงพอ? หากคุณต้องทำงานหลายชั่วโมง คุณจะสามารถเตรียมอาหารสำหรับแมวในช่วงวันหยุดเพื่อให้แมวกินทั้งอาทิตย์ได้หรือไม่? พิจารณาความจำเป็นของอาหารสดที่แมวต้องกิน ถ้าคุณนำทุกอย่างมาทำสุกหมด แมวของคุณจะได้รับสารอาหารที่ปกติแล้วมาจากอาหารสดหรืออาหารแมวสำเร็จรูปได้อย่างไร?
ทำความคุ้นเคยกับสารอาหารที่แมวต้องการ. ระบุสัดส่วนของอาหารที่ดีต่อสุขภาพของแมว. ลองคิดถึงเวลาในการให้อาหารแมวและวิธีการให้อาหาร. ถือเอาว่าสุขภาพของแมวสำคัญกว่าหลักการทานอาหารของคุณเอง. ระลึกไว้ว่าการทำอาหารให้แมวเองนั้นจะต้องศึกษาหาข้อมูลเองด้วยและควรทำภายใต้คำแนะนำของสัตวแพทย์. พึงระวังว่าแมวนั้นติดอาหารบางอย่างได้ง่ายๆ. หลีกเลี่ยงการให้อาหารแมวที่เป็นอันตรายหรือเป็นพิษต่อแมว. จำกัดปริมาณอาหารที่ไม่เป็นพิษต่อแมวแต่ไม่ดีต่อสุขภาพหากให้ในปริมาณมาก. ให้ระมัดระวังในการทำอาหารให้แมวเองอย่างถาวร.
https://www.wikihow.com/Cook-for-Cats
Understanding a Cat's Dietary Needs